Olympolaiset jumalat

Olympolaiset jumalat (, "Kaksitoista jumalaa") ovat kreikkalaisen mytologian pääjumaluudet. Olympolaisia jumalia mainitaan eri taruissa yhteensä 14, muttei koskaan kerrallaan enempää kuin 12. He saivat maan hallintaansa voitettuaan Zeuksen johdolla titaanit, jumalten aiemman sukupolven, titaanien ja olympolaisten taistelussa. Olympolaisten jumalien nimitys tulee Olympos- vuoresta, jossa jumalten ajateltiin asuvan. Olympolaisten jumalien lisäksi antiikin kreikkalaiseen uskontoon kuului lukuisia muita jumalia. Olympolaiset jumalat muodostavat yhdessä näiden muiden jumalhahmojen kanssa kreikkalaisen pantheonin. == Jumalat == Homeerisen eli Homeroksen teosten kuvaaman jumalhierarkian olympolaiset jumalat ovat: * Zeus () – taivaiden jumala, ylijumala. * Poseidon () – Zeuksen veli, merten ja hevosten jumala. * Haades () – Zeuksen veli, manalan valtias ja vainajien jumala (ei asu Olympos- vuorella vaan manalassa). * Hera () – Zeuksen sisar ja puoliso, avioliiton suojelija. * Apollon () – musiikin, taiteiden ja ennustustaidon jumala, myöhemmin myös auringonjumala. * Athene () – tiedon, viisauden ja sotataidon jumalatar, hyödyllisten käsitöiden jumalatar ja kaupunkien suojelija. * Artemis () - Apollonin sisar, villin luonnon ja metsästyksen jumalatar, kuun jumalatar, ikuinen neitsyt. * Afrodite () – rakkauden ja kauneuden jumalatar. * Hefaistos () – tulen ja sepäntaitojen jumala. * Ares () – sodan ja taistelutaitojen jumala. * Hermes () – tiedonkulun ja kaikkien tienkäyttäjien jumala, jumalten sanansaattaja ja varkaiden jumala, lääketieteen jumala. * Hestia () – kotilieden jumalatar. * (Hebe () – nuoruuden jumalatar.) Lisäksi joukkoon voidaan lukea seuraavat tärkeät vanhemmat jumaluudet, jotka jäävät homeerisessa jumalhierarkiassa vähemmälle huomiolle: * Demeter () - maan ja sadonkorjuun jumalatar * Dionysos () - viinin jumala Zeus, Poseidon ja Haades ovat kolme pääjumalaa. Pysyviä olympolaisia jumalia ovat Zeus, Hera, Athene, Hefaistos, Ares, Afrodite, Apollon, Artemis, Poseidon ja Hermes. Vaihtuvia ovat Hestia (tai Hebe), Demeter, Dionysos ja Haades. Hestia luovutti paikkansa Dionysokselle elääkseen ihmisten keskuudessa, ja maan alla Tartaroksessa elänyt Haades puolestaan liittyy olympolaiseen perheeseen satunnaisesti. Zeus, Hera, Poseidon, Demeter, Hestia ja Haades ovat titaanien Kronos ja Rhea lapsia, jotka Zeus vapautti Kronoksen vatsasta tämän nieltyä heidät. Loput Olympoksen jumalat ovat Zeuksen lapsia eri vaimojen kanssa, lukuun ottamatta Afroditea, joka syntyi Uranoksen mereen heitetyn siittimen ympärille muodostuneesta vaahdosta. == Alkuperä == Osa olympolaisista jumalista esiintyy jo mykeneläisessä uskonnossa ja mahdollisesti jopa minolaisen kulttuurin uskonnossa. Osa on mahdollisesti itäistä lainaa. Homeros ja Hesiodos ottivat eepostensa jumalille nimet erilaisista vanhoista kulteista. Näistä jumalista tuli vähitellen, erityisesti Homeroksen ansiosta, yleiskreikkalaisia jumalia, jotka suureksi osaksi syrjäyttivät paikalliset jumalat, tai joiden kanssa paikalliset jumalat kietoutuivat tarustoissa yhteen. == Nykyisin == Olympolaisten jumalien kunnioittaminen perinteisin tai nykyaikaisin menoin on osa nykykreikkalaista hellenististä uskontoa, jolla on parisen tuhatta aktiivista harjoittajaa. == Katso myös == * Luettelo antiikin Kreikan jumalista == Lähteet == == Aiheesta muualla == Luokka:Antiikin Kreikan jumalat Luokka:Seulonnan keskeiset artikkelit